## Uredba o uvjetima i postupku ostvarivanja carinske i poreznih olakšica hrvatskih branitelja i članova njihovih obitelji

### NN 50/2001 (1.6.2001.), Uredba o uvjetima i postupku ostvarivanja carinske i poreznih olakšica hrvatskih branitelja i članova njihovih obitelji

# VLADA REPUBLIKE HRVATSKE

804

Na teme­lju članka 187.
stavak 4. Carinskog zakona (»Narodne novine«, br. 78/99, 94/99 i 73/00), članka
7. stavak 5. Zakona o porezu na dodanu vrijednost (»Narodne novine«, br. 47/95,
106/96, 164/98, 105/99, 54/00 i 73/00) i članka 9. stavak 1. Zakona o posebnim
porezima na osobne automobile, ostala motorna vozila, plovila i zrakoplove
(»Narodne novine«, br. 139/97, 105/99, 55/00 i 127/00), sukladno članku 6.
stavak 1. Zakona o pravima hrvat­skih branite­lja iz Domovinskog rata i članova
­njihovih obite­lji (»Narodne novine«, br. 108/96 i 23/01), Vlada Republike
Hrvat­ske je na sjednici održanoj 31. svib­nja 2001. godine donijela

## UREDBU

### O UVJETIMA I POSTUPKU OSTVARIVANJA CARINSKE I POREZNIH OLAKŠICA HRVATSKIH BRANITELJA I ČLANOVA NJIHOVIH OBITELJI

a) ZajedniČke
odredbe

Članak 1.

Ovom Uredbom pota­nje se uređuju
uvjeti i postupak ostva­riva­nja carinske i poreznih olakšica hrvatskih branite­lja
i članova ­njihovih obite­lji, propisanih člankom 39. i 40. Zakona o pravima
hrvatskih branite­lja iz Domovinskog rata i članova ­njihovih obite­lji (u da­lj­njem
tekstu: Zakon).

Carinskom i poreznim olakšicama iz članka 39. i 40. Zakona smatraju se:

a) oslobođe­nje od plaća­nja carine ili plaća­nje povo­ljnije carine,

b) oslobođe­nje ili djelomično oslobođe­nje od plaća­nja posebnoga
poreza na osobne automobile, ostala motorna vozila, plovila i zrakoplove (u da­lj­njem
tekstu: posebni porez),

c) oslobođe­nje ili djelomično oslobođe­nje od plaća­nja poreza na
dodanu vrijednost, te

d) oslobođe­nje od plaća­nja posebnog poreza na promet.

Članak 2.

Korisnici carinske i poreznih olakšica iz članka 39. i 40. Zakona su:

1) pri uvozu osobnih automobila:

a) HRVI iz Domovinskog rata I. skupine sa 100% ošteće­nja organizma,

b) HRVI iz Domovinskog rata
od II. do IV. skupine ošteće­nja organizma, koje ima za pos­ljedicu ošteće­nje
funkcije do­njih ekstremiteta, te

c) bračni drug, djeca rođena
u braku ili izvan braka, posvojena i pastorčad, te rodite­lji poginulog, zatočenog
ili nestalog hrvatskog branite­lja, te umrlog hrvatskog branite­lja, čija je
smrt prouzročena ra­njava­njem, oz­ljedom ili bolešću zadobivenom u obrani
suvereniteta Republike Hrvatske,

2) pri unosu, uvozu ili
dobiva­nju iz inozemstva ortopedskih i drugih pomagala, te ­njihovih rezervnih
dijelova i potrošnog materijala za ­njihovu osobnu upotrebu: HRVI iz
Domovinskog rata,

3) pri uvozu ili kup­nji domaćih
strojeva i opreme za obav­lja­nje gospodarske djelatnosti, odnosno samostalne
profesionalne djelatnosti (u da­lj­njem tekstu: oprema za obav­lja­nje
djelatnosti):

a) hrvatski branite­lji, te

b) članovi obite­lji
poginulog, umrlog, zatočenog ili nestalog hrvatskog branite­lja.

Carinsku i porezne olakšice
pri uvozu opreme za obav­lja­nje djelatnosti ne mogu koristiti HRVI iz
Domovinskog rata koji imaju status korisnika mirovine ili korisnika nadoknade
po osnovi sma­njene radne sposobnosti za razdob­lje dok se nadoknada isplaćuje,
ako ta prava ostvaruju teme­ljem odredaba posebnih propisa koji se primje­njuju
na hrvatske branite­lje.

Članak 3.

Potvrdu o statusu korisnika
carinske i poreznih olakšica pri uvozu osobnih automobila izdaje Ministarstvo
hrvatskih branite­lja iz Domovinskog rata, ustrojbena jedinica nadležna prema
mjestu prebivališta korisnika olakšice, i to za:

a) HRVI iz Domovinskog rata
I. skupine sa 100% ošteće­nja organizma,

b) HRVI iz Domovinskog rata
II. do IV. skupine ošteće­nja organizma, te

c) bračnog druga, djecu ili
rodite­lje poginulog, umrlog, nestalog ili zatočenog hrvatskog branite­lja.

Potvrdu o statusu korisnika carinske i poreznih olakšica pri uvozu ili
kup­nji opreme za obav­lja­nje djelatnosti izdaje:

a) Ministarstvo obrane: Personalna uprava odnosno uprava za obranu
mjesno nadležna prema prebivalištu korisnika olakšica, ili

b) Ministarstvo unutar­njih poslova: ustrojbena jedinica u sjedištu
Ministarstva, odnosno policijska uprava mjesno nadležna prema prebivalištu
korisnika olakšica, te

c) Ministarstvo hrvatskih
branite­lja iz Domovinskog rata za članove obite­lji poginulog, umrlog,
nestalog ili zatočenog hrvat­skog branite­lja.

Članak 4.

Pri uvozu robe za korisnike
carinske i poreznih olakšica iz članka 39. i 40. Zakona ne obračunava se i ne
naplaćuje porez na dodanu vrijednost na usluge koje se zaračunavaju korisnicima
olakšica u svezi s obav­lja­njem toga uvoza (marža, provizija i slične
naknade).

b) Ostvariva­nje
olakŠica pri uvozu osobnih automobila

Članak 5.

Potvrdom iz članka 3. stavak 1. točka a) ove Uredbe utvrđuje se status
korisnika carinske i poreznih olakšica pri uvozu osobnih automobila za HRVI iz
Domovinskog rata I. skupine sa 100% ošteće­nja organizma, te navodi način
ostvariva­nja tih olakšica.

Carinska i porezne olakšice
HRVI iz Domovinskog rata I. skupine sa 100% ošteće­nja organizma mogu se
ostvariti:

a) pri uvozu odnosnog osobnog
automobila od strane Ministarstva hrvatskih branite­lja iz Domovinskog rata i ­nje­govom
dodjelom u vlasništvo korisnika olakšica, ili

b) neposrednim uvozom
odnosnog osobnog automobila od strane korisnika olakšica, uz sudjelova­nje
Ministarstva pri isplati kupoprodajne cijene, do svote koja se plaća za
standardno uvezeno vozilo po osnovi točke a) ovoga stavka.

Pri ostvariva­nju carinske i
poreznih olakšica na način opisan u stavku 2. pod b) ovoga članka, odgovarajuće
se primje­njuju odredbe ove Uredbe o ostvariva­nju olakšica za korisnike iz članka
2. stavak 1. pod b) ove Uredbe, a udio Ministarstva pri ostvariva­nju olakšica
neposredno se uplaćuje u korist tvrtke putem koje se uvozi odnosni osobni
automobil.

Na prijenos osobnog
automobila što ga Ministarstvo daje u vlasništvo korisniku olakšica ne plaća se
posebni porez na promet.

Članak 6.

Potvrdom iz članka 3. stavak
1. točka b) ove Uredbe utvrđuje se:

a) status korisnika olakšice
kao HRVI iz Domovinskog rata II. do IV. skupine ošteće­nja organizma,

b) postotak ošteće­nja
organizma, te

c) či­njenica da utvrđeno ošteće­nje
organizma ima za pos­ljedicu ošteće­nje funkcije do­njih ekstremiteta.

Smatra se da ošteće­nje
organizma HRVI iz Domovinskog rata II. do IV. skupine ima za pos­ljedicu ošteće­nje
funkcije do­njih ekstremiteta, ako u ukupnom postotku ošteće­nja organizma (80
ili više%) sudjeluje:

a) ošteće­nje do­njih
ekstremiteta s najma­nje 30%, ili

b) ošteće­nje kra­lježnice
ili drugih organa čije ošteće­nje utječe na funkciju do­njih ekstremiteta, koje
ima za pos­ljedicu funkcionalno ošteće­nje istih od najma­nje 30%.

Či­njenica da utvrđeno ošteće­nje
organizma ima za pos­ljedicu ošteće­nje funkcije do­njih ekstremiteta utvrđuje
se na teme­lju nalaza i miš­lje­nja liječničkog povjerenstva, osnovanog
sukladno propisima o zaštiti vojnih i civilnih invalida rata.

Članak 7.

Potvrdom iz članka 3. stavak
1. točka c) ove Uredbe utvrđuje se status korisnika carinske i poreznih olakšica
pri uvozu osobnog automobila za bračnoga druga, djecu i rodite­lje poginulog,
umrlog, zatočenog ili nestalog hrvatskog branite­lja.

Članak 8.

Uz zahtjev za ostvariva­nje
carinske i poreznih olakšica pri uvozu osobnih automobila, nadležnoj
carinarnici podnosi se potvrda Ministarstva hrvatskih branite­lja iz
Domovinskog rata o statusu korisnika olakšica u izvorniku.

Pri ostvariva­nju carinske i
poreznih olakšica od strane korisnika koji ih može višekratno koristiti, prilaže
se i pisana izjava o nekorište­nju odnosne olakšice u prethodnom sedmogodiš­njem
raz­dob­lju, odnosno u slučaju njezinoga ponovnoga ostvariva­nja, izja­va s
identifikacijskim podacima o njezinome prethodnome korište­nju.

Članak 9.

Na teme­lju podataka
iskazanih u prihvaćenoj carinskoj deklaraciji za pušta­nje robe u slobodan
promet uz primjenu propisa o hrvatskim branite­ljima, nadležno ustrojstveno
tijelo Ministarstva unutar­njih poslova u prometnu dozvolu osobnoga automobila
uvezenoga uz predmetnu carinsku i porezne olakšice upisuje bi­lješku: »Zabrana
otuđe­nja po propisima o HB, do \*\*.\*\*.\*\*\*\* godine.«.

Pri izračunu i upisu datuma
iz stavka 1. ove točke, mjerodavan je dan i mjesec prihvaća­nja carinske
deklaracije kojom se odnosni osobni automobil pušta u slobodan promet, a kao
godina upisuje se godina iz rješe­nja uvećana za sedam.

Članak 10.

Osobnim automobilom pri korište­nju
carinske i poreznih olakšica hrvatskih branite­lja smatraju se osobni
automobili, te motorna vozila za kombinirani prijevoz robe i osoba i terenska
vozila iz tarifnog broja 87.03 Carinske tarife, neovisno o tipu motora
(benzinac ili dizel) ili obujmu cilindra motora.

c) Ostvariva­nje
olakŠica pri uvozu ortopedskih i drugih pomagala

Članak 11.

Carinsku i porezne
olakšice pri unosu, uvozu ili dobiva­nju (prijamu) iz inozemstva ortopedskih i
drugih pomagala, te rezervnih dijelova i potrošnog materijala za ­njihovu
osobnu uporabu, HRVI ostvaruju u postupku uvoznog cari­nje­nja.

Pri ostvariva­nju
carinske i poreznih olakšica iz stavka 1. ovoga članka nadležnoj carinarnici
prilaže se:

a) ovjeren preslik
drugostupa­njskog rješe­nja o priznava­nju statusa HRVI iz Domovinskog rata, te

b) nalaz i miš­lje­nje
ovlaštenog liječnika specijaliste, s preporukom za korište­nje odgovarajuće­ga
pomagala i naznakom potrebitih rezervnih dijelova i potrošnoga materijala za
uporabu toga pomagala.

Rješe­nje o
ostvariva­nju olakšica iz stavka 1. ovoga članka nadležna carinarnica donosi u
obliku bi­lješke na carinskoj deklaraciji za pušta­nje robe u slobodan promet.

d) Ostvariva­nje
olakŠica pri uvozu ili kup­nji strojeva i opreme za obav­lja­nje djelatnosti

Članak 12.

Djelatnošću mjerodavnom za ostvariva­nje carinske i poreznih olakšica
pri uvozu ili kup­nji strojeva i opreme za obav­lja­nje djelatnosti smatra se:

a) gospodarska djelatnost koja se obav­lja u osobnom podu­zetništvu,

b) samostalna profesionalna djelatnost koju osobno obav­lja korisnik
olakšica,

c) re­gistrirana djelatnost trgovačkog društva ili druge pravne osobe u
pretežitom vlasništvu korisnika olakšica, te

d) obav­lja­nje po­ljoprivredne djelatnosti u obite­ljskom po­ljoprivrednom
gospodarstvu (kućanstvu).

Članak 13.

Strojevima i opremom pri ostvariva­nju carinske i poreznih olakšica
hrvatskih branite­lja smatraju se:

a) strojevi, uređaji i alat, te instalacijski materijal neophodan za ­njihovo
stav­lja­nje u funkciju,

b) sanitarna, sigurnosna i druga oprema, te namještaj namije­njen oprema­nju
poslovnih prostora koji će se rabiti za obav­lja­nje djelatnosti,

c) osobni automobili namije­njeni za obav­lja­nje taksi prijevoza, rent
a car djelatnosti, obuku vozača u auto školama, kao i terenska ili kombi vozila
u izravnoj funkciji obav­lja­nja djelatnosti razminirava­nja terena, te

d) ostala motorna vozila za prijevoz robe i putnika, potrebna za obav­lja­nje
odnosne gospodarske ili druge djelatnosti.

Carinska i porezne olakšice hrvatskih branite­lja mogu se koristiti za
uvoz stranih ili pri kup­nji domaćih strojeva i opreme za obav­lja­nje
djelatnosti, i to:

a) u vrsti, sukladno naravi gospodarske djelatnosti odnosno samostalne
profesionalne djelatnosti utvrđene obrtnicom ili drugim odgovarajućim aktom o
re­gistraciji djelatnosti, te

b) u količini, potrebnoj za obav­lja­nje djelatnosti od strane ko­ris­nika
olakšica osobno i članova obite­lji s kojima živi u zajed­ničkom kućanstvu.

Rabi li se carinska i porezne olakšice pri uvozu ili kup­nji opreme za
obav­lja­nje djelatnosti putem trgovačkoga društva ili dru­ge pravne osobe
odgovarajuće­ga pravnoga statusa, za odre­điva­nje vrste i količine strojeva i
opreme koji se mogu uvesti mje­rodavna je narav re­gistrirane djelatnosti
trgovačkoga društva odnosno druge pravne osobe za čije obav­lja­nje će se
oprema rabiti, te broj i struktura djelatnika koji su zaposleni ili se
namjeravaju zaposliti u roku utvrđenom rješe­njem nadležne carinarnice za os­tva­riva­nje
carinske i poreznih olakšica.

Članak 14.

Zahtjev za ostvariva­nje carinske i poreznih olakšica pri uvozu strane
ili kup­nji domaće opreme za obav­lja­nje djelatnosti podnosi se carinarnici
mjesno nadležnoj prema prebivalištu korisnika.

Uz zahtjev iz stavka 1. ovoga članka podnosi se:

1) potvrda nadležnog ministarstva o statusu korisnika olak­šica kao
hrvatskog branite­lja odnosno člana obite­lji hrvatskog bra­nite­lja, u izvorniku,

2) pisana izjava o nekorište­nju
predmetnih olakšica,

3) isprava o pravnome statusu
korisnika olakšica kao poduzetnika tijekom obav­lja­nja djelatnosti za koju se
oprema uvozi, i to:

a) rješe­nje ili drugi
odgovarajući akt ovlaštenoga upravnoga ili drugoga javnoga tijela o obav­lja­nju
gospodarske ili samostalne profesionalne djelatnosti, ili

b) rješe­nje ili izvadak iz
re­gistra ovlaštenoga Trgovačkog su­da s upisanom djelatnošću za čije obav­lja­nje
se oprema namjerava rabiti, ili

c) izvadak iz zem­ljišnih k­njiga,
katastarskih evidencija ili druga odgovarajuća isprava o raspolaga­nju s po­ljoprivrednim
ze­m­ljištem za čiju obradu će se koristiti oprema koja se uvozi uz zahtijevanu
carinsku i porezne povlastice,

4) svodno obrazlože­nje
gospodarske opravdanosti ulaga­nja u strojeve i opremu, koja se namjerava
uvesti ili kupiti uz carinsku i porezne olakšice hrvatskih branite­lja i učinaka
toga ulaga­nja, te

5) listu opreme koja se uz
carinsku odnosno porezne olakšice uvozi ili kupuje za obav­lja­nje određene
djelatnosti (u dva primjerka), s naznakom tarifne oznake i naziva robe prema
Carinskoj tarifi, naznakom količine, te ukupne vrijednosti robe koja se uvozi
ili kupuje uz navedene olakšice.

Uvozi li se ili kupuje teme­ljem
carinske i poreznih olakšica oprema za obav­lja­nje djelatnosti u vrijednosti
većoj od 400.000 kuna ili za obav­lja­nje djelatnosti putem trgovačkoga društva
ili druge pravne osobe u pretežitom vlasništvu korisnika olakšica, umjesto
svodnog obrazlože­nja iz stavka 2. točka 4. ovoga članka, uz zahtjev za
ostvariva­nje olakšica podnosi se opsežniji elaborat o gospodarskoj
opravdanosti i učinkovitosti ulaga­nja u opremu koja se namjerava uvesti ili
kupiti.

Članak 15.

U postupku donoše­nja rješe­nja
o ostvariva­nju carinske i poreznih olakšica hrvatskih branite­lja pri uvozu
ili kup­nji opreme za obav­lja­nje djelatnosti, nadležna carinarnica posebice
vodi računa o:

– usklađenosti podnijete
liste opreme s djelatnošću koju namjerava obav­ljati korisnik olakšice,

– usklađenosti strukture i
količine opreme s vrstom i opse­gom djelatnosti,

– broju i strukturi radnika
potrebitih za obav­lja­nje djelatnosti, već zaposlenih ili koji će se zaposliti
u razdob­lju određenom za ostvariva­nje olakšice, te

– ukupnoj vrijednosti opreme
koja se kupuje ili uvozi.

Pri utvrđe­nju roka za
ostvariva­nje carinske i poreznih olak­šica, u pravilu ne kraće­g od jedne
godine, carinarnica će postupiti sukladno obrazloženom zahtjevu korisnika olakšica,
vodeći pri tome računa o okolnostima pojedinog slučaja.

Smatra li nadležna
carinarnica da okolnosti iz stavka 1. ovoga članka nisu u podnijetim ispravama
u potrebnoj mjeri obrazložene, zatražit će dopunu obrazlože­nja ili podnoše­nje
drugih isprava, a po potrebi će provesti i usmenu raspravu.

Članak 16.

U povodu zahtjeva za
ostvariva­nje carinske i poreznih olak­šica pri uvozu ili kup­nji opreme za
obav­lja­nje djelatnosti, nad­ležna carinarnica donosi rješe­nje, čijom izrekom
se utvrđuje:

a) korisnik olakšica (ime i prezime, JMBG, adresa),

b) djelatnost za čije obav­ljanje će se oprema rabiti,

c) identifikacijski podaci o samostalnoj djelatnosti, odnosno trgovačkom
društvu ili drugoj pravnoj osobi putem koje će se djelatnost obav­ljati,

d) vrijednost robe koja se može uvesti po osnovi predmetnoga rješe­nja,

e) rok za ostvariva­nje olakšice, u pravilu ne kraći od jedne godine,

f) lista opreme za obav­lja­nje djelatnosti, koji se uvoze iz inozemstva
ili kupuju u zem­lji (redni broj, tarifna oznaka i naziv robe prema Carinskoj
tarifi i količina robe), te

g) zabrana otuđe­nja robe uvezene ili kup­ljene uz olakšice hrvatskih
branite­lja prije isteka roka od sedam godina od dana uvoza ili kup­nje, bez
prethodnoga namire­nja neplaćene svote carine, posebnog poreza i poreza na
dodanu vrijednost.

Koristi li se uvezena ili kup­ljena oprema za obav­lja­nje djelatnosti
putem trgovačkog društva ili druge pravne osobe, u rješe­nju se obvezatno naznačuje
i ­njihova solidarna odgovornost u slučaju naknadnog obračuna i plaća­nja
carine, posebnog poreza i poreza na dodanu vrijednost.

Članak 17.

Na obrazloženi zahtjev korisnika carinske i poreznih olak­šica, nadležna
carinarnica može:

a) odobriti promjenu strukture strojeva i opreme u okviru iste ili proširene
djelatnosti, te poveća­nje odobrene vrijednosti opreme koja se uvozi ili kupuje
do 30%, ili

b) produžiti rok za ostvariva­nje predmetne olakšice, pa i u slučaju
proteka roka naznačenog u rješe­nju carinarnice.

Članak 18.

Ako je posjedova­nje opreme
koja se uvozi ili kupuje uvjet za ishođe­nje akta za obav­lja­nje djelatnosti,
korisnik carinske i poreznih olakšica uz zahtjev za ostvariva­nje olakšice
podnosi i potvrdu ovlaštenoga tijela o ispu­njava­nju drugih propisima utvrđenih
uvjeta za obav­lja­nje odnosne djelatnosti.

Teme­ljem zahtjeva iz stavka
1. ovoga članka, ovlaštena carinarnica donijet će uvjetno rješe­nje o ostvariva­nju
predmetne carinske i poreznih olakšica, uz naznaku roka za dostavu isprave o re­gistraciji
djelatnosti i izvješća o početku obav­lja­nja djelatnosti.

Ne dostavi li korisnik olakšice u rješe­nju određenom roku isprave iz
stavka 2. ovoga članka, nadležna carinarnica će poništiti odnosno rješe­nje o
ostvariva­nju carinske i poreznih olakšica, odbiti zahtjev korisnika za
ostvariva­nje tih olakšica, te izvršiti obračun i provesti naplatu carine,
posebnog poreza i poreza na dodanu vrijednost.

Članak 19.

Pri uvozu opreme carinarnica donosi skraćeno rješe­nje o oslobađa­nju od
plaća­nja carine u obliku bi­lješke na podnijetoj carinskoj deklaraciji za pušta­nje
robe u slobodan promet, a na izvorniku rješe­nja iz članka 16. ove Uredbe, uz
odgovarajući stavak liste opreme, bi­lješkom naznačuje carinarnicu i carinsku
ispostavu uvoznog cari­nje­nja robe, broj i datum podnoše­nja carinske
deklaracije, te vrijednost robe koja je uvezena u valuti.

Kopija ili preslik prihvaćene carinske deklaracije iz stavka 1. ovoga članka
odlaže se u spis, odnosno dostav­lja carinarnici koja je donijela rješe­nje o
ostvariva­nju predmetnih olakšica.

Članak 20.

Pri kup­nji domaćih strojeva
i opreme za poreznu olakšicu hrvat­skih branite­lja prodavate­lj u fakturu
obvezatno unosi klau­zulu da je odnosna roba oslobođena plaća­nja poreza na
dodanu vrijednost te naznačuje carinarnicu koja je donijela rješe­nje o
ostvariva­nju carinske i poreznih olakšica hrvatskih branite­lja i
identifikacijske podatke o rješe­nju.

Kopiju fakture iz stavka 1.
ovoga članka prodavate­lj bez odla­ga­nja dostav­lja carinarnici koja je
donijela rješe­nje o ostva­riva­nju carinske i poreznih olakšica.

Članak 21.

Carinarnica koja je donijela
rješe­nje o ostvariva­nju carinske i poreznih olakšica hrvatskih branite­lja
vodi evidenciju o ostvariva­nju carinske i poreznih olakšica putem odlaga­nja
carinskih deklaracija za uvezenu stranu robu odnosno fakturu za kup­ljenu doma­ću
robu u predmetni spis.

U roku tri mjeseca po isteku
rješe­njem utvrđenog roka za ostvariva­nje olakšice carinarnica obvezatno
provodi i reviziju cijeloga postupka, sukladno carinskim propisima.

e) Naknadni
obraČun neplaĆenih svota carine i poreza

Članak 22.

Korisnik carinske odnosno
poreznih olakšica koji osobni automobil ili opremu za obav­lja­nje djelatnosti,
uvezene uz carinsku i poreznu olakšicu hrvatskih branite­lja namjerava prodati,
darovati ili na drugi način otuđiti prije isteka sedam godina od dana ostvariva­nja
olakšica, obvezan je prethodno od nadležne carinarnice zatražiti obračun i
platiti carinu, posebni porez i porez na dodanu vrijednost, kojih je bio oslobođen
pri uvozu.

Naknadni obračun i plaća­nje
carine, posebnog poreza i poreza na dodanu vrijednost prema stavku 1. ovoga članka
obav­lja se prema carinskim propisima.

Za razdob­lje od donoše­nja
rješe­nja o oslobođe­nju od plaća­nja carine, posebnog poreza i poreza na
dodanu vrijednost do donoše­nja rješe­nja nadležne carinarnice sukladno
zahtjevu iz stavka 1. ovoga članka, ne obračunava se i ne plaća kamata.

U slučaju prodaje, darova­nja
ili otuđe­nja na drugi način opreme kup­ljene u zem­lji uz porezne olakšice
hrvatskih branite­lja, obračun posebnog poreza i poreza na dodanu vrijednost
obav­lja korisnik olakšice kao prodavate­lj robe, sukladno propisima o posebnom
porezu odnosno porezu na dodanu vrijednost.

U slučaju smrti korisnika
carinske i poreznih olakšica hrvat­skih branite­lja, članovi obite­lji
korisnika imaju pravo prodati ili na drugi način otuđiti osobni automobil ili
strojeve i opremu za obav­lja­nje gospodarske djelatnosti uvezene uz carinsku i
porezne olakšice, kao da je rok iz stavka 1. ovoga članka već istekao.

f) Evidencija
o ostvariva­nju olakŠica

Članak 23.

Evidencija o ostvariva­nju prava na carinsku i porezne olakšice iz članaka
39. i 40. Zakona vodi se putem sustava za računalnu obradu podataka Carinske
uprave.

Na teme­lju evidencije iz
stavka 1. ove točke, Carinska uprava svodno tromjesečno izvješćuje Ministarstvo
o broju i strukturi korisnika i opse­gu ostvariva­nja carinske i poreznih olakšica.

Na teme­lju zahtjeva
Ministarstva hrvatskih branite­lja iz Domovinskog rata, Carinska uprava podnosi
i pojedinačno ili grupno izvješće o ostvariva­nju carinske i poreznih olakšica
hrvatskih branite­lja.

g) Prijelazne
i zavrŠne odredbe

Članak 24.

Rok za ponovno ostvariva­nje
carinske i poreznih olakšica pri uvozu osobnih automobila iz članka 39. stavak
1. i 2. Zakona za korisnike koji su te olakšice ostvarili do dana stupa­nja na
snagu Zakona o izmjenama i dopunama Zakona o pravima hrvatskih branite­lja iz
Domovinskog rata i članova ­njihovih obite­lji (»Na­rod­ne novine«, br. 23/01)
utvrđuje se prema propisima koji su važili na dan prihvata carinske deklaracije
za pušta­nje robe u slobodan promet.

Članak 25.

Carinske i porezne olakšice hrvatskih branite­lja i članova ­njihove
obite­lji ostvaruju se sukladno propisima koji važe na dan podnoše­nja carinske
deklaracije.

Iznimno, hrvatskim branite­ljima i članovima ­njihove obite­lji koji su
do 31. svib­nja 2001. godine zak­ljučili pravni posao o kupoprodaji osobnoga
automobila i ishodili ispravu o statusu korisnika carinske i poreznih olakšica,
nadležna carinarnica će u roku 60 dana od dana stupa­nja ove Uredbe na snagu
odobriti podnoše­nje carinske deklaracije za pušta­nje robe u slobodan promet,
uz primjenu carinske i poreznih olakšica prema Zakonu o pravima hrvatskih
branite­lja iz Domovinskog rata i članovima ­njihove obite­lji (»Narodne
novine«, br. 108/96).

Članak 26.

Danom stupa­nja na snagu ove Uredbe prestaje važiti Pravilnik o postupku
ostvariva­nja carinskih i poreznih olakšica hrvat­skih branite­lja i članova ­njihove
obite­lji (»Narodne novine«, br. 48/97).

Odredbe Pravilnika iz stavka 1. ovoga članka odgovarajuće se primje­njuju
u postupcima ostvariva­nja carinskih i drugih olakšica hrvatskih branite­lja,
koji se provode sukladno odredbi članka 25. stavak 2. ove Uredbe.

Članak 27.

Ova Uredba stupa na snagu danom objave u »Narodnim novinama«.

Klasa: 413-04/01-01/01
Urbroj: 5030120-01-01
Zagreb, 31. svib­nja 2001.

Potpredsjednik,
zamjenik predsjednika
**dr. sc. Goran Granić,** v. r.

Uredba, NN 50/2001-804